《乙未岁过归州拟谒宋玉祠不果》
元代·李士瞻

闻子愁秋老更悲，近来华发也相催。斯文一去无今古，过客千年许往来。

大雅遗音虚夜瑟，故山乔木尽尘埃。一杯不到荒祠下，肠断江流几百回。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。